CELEX: 62015TN0749
Language: da
Date: 2015-12-21 00:00:00
Title: Sag T-749/15: Sag anlagt den 21. december 2015 — Nausicaa Anadyomène og Banque d’Escompte mod ECB

22.2.2016   
            
            
               DA
            
            
               Den Europæiske Unions Tidende
            
            
               C 68/39
            
         Sag anlagt den 21. december 2015 — Nausicaa Anadyomène og Banque d’Escompte mod ECB
   (Sag T-749/15)
   (2016/C 068/49)
   Processprog: fransk
   
      Parter
   
   
      Sagsøgere: Nausicaa Anadyomène SAS (Paris, Frankrig) og Banque d’Escompte (Paris) (ved advokaterne S. Rodrigues og A. Tymen)
   
      Sagsøgt: Den Europæiske Centralbank (ECB)
   
      Sagsøgernes påstande
   
   
               —
            
            
               Sagen antages til realitetsbehandling, og sagsøgerne gives medhold.
            
         Og
   
               —
            
            
               det fastslås, at sagsøgte er ansvarlig som omhandlet i artikel 340 TEUF som følge af de fejl, der er begået i forbindelse med dennes monetære politik angående græske gældsbeviser,
            
         
               —
            
            
               sagsøgte tilpligtes at erstatte det lidte tab, som opgøres til 10 901 448,38 EUR for selskabet Nausicaa, med forbehold for forhøjelse, og til 239 058,84 EUR for Banque d’Escompte, og
            
         
               —
            
            
               sagsøgte tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgerne anført to anbringender.
   
               1.
            
            
               Med det første anbringende gøres det gældende, at ECB har begået tilstrækkeligt kvalificerede tilsidesættelser. Dette anbringende er opdelt i tre led:
               
                           —
                        
                        
                           Første led vedrørende en tilsidesættelse af retssikkerhedsprincippet og af princippet om beskyttelse af den berettigede forventning.
                        
                     
                           —
                        
                        
                           Andet led vedrørende en tilsidesættelse af ligebehandlingsprincippet og af princippet om forbud mod forskelsbehandling samt en tilsidesættelse af artikel 20 og 21 i Den Europæiske Unions charter om grundlæggende rettigheder (herefter »chartret«).
                        
                     
                           —
                        
                        
                           Tredje led vedrørende en tilsidesættelse af princippet om god forvaltningsskik, en tilsidesættelse af chartrets artikel 41 og en tilsidesættelse af forpligtelsen til at udvise omhu.
                        
                     
         
               2.
            
            
               Det andet anbringende vedrører det tab, som sagsøgerne har lidt, og årsagsforbindelsen mellem ECB’s culpøse adfærd og dette tab.